18.4.2023.
HR
Službeni list Europske unije
(ix)
primjerci se koriste za potrebe kaznenog progona ili za sudske postupke;
(x)
dijelovi i derivati tigrova rođenih i uzgojenih u zatočeništvu premještaju se i:
C 135/7
— primjerak je dio stvarne razmjene kulturnih ili umjetničkih dobara između uglednih ustanova (npr. muzeja), ili — upravno tijelo predmetne države članice utvrdilo je da je primjerak priznato umjetničko djelo te je uvjereno da se zbog njegove vrijednosti sigurno neće koristiti u druge svrhe, ili — primjerak je namijenjen za istraživanje ili obrazovanje radi zaštite ili očuvanja vrste.
Ako postoji sumnja ili znanstvena nesigurnost, s obzirom na načelo opreznosti i ciljeve zakonodavstva, države članice uvijek mogu iskoristiti svoje diskrecijske ovlasti kako bi odbile izdati potvrdu.
Ako odredbe nacionalnog prava države članice EU-a njezinim tijelima ne dopuštaju da iskoriste diskrecijsko pravo dopušteno člankom 8. stavkom 3.
Uredbe (EZ) br. 338/97 i odbiju zahtjeve za izdavanje potvrda za komercijalnu trgovinu živim tigrovima rođenima i uzgojenima u zatočeništvu te njihovim dijelovima i derivatima unutar EU-a kad su ispunjeni uvjeti iz članka 8. stavka 3.
Uredbe (EZ) br. 338/97 te ako se primjercima trguje u nekomercijalne svrhe unutar EU-a, upravno tijelo za CITES u državi članici trebalo bi slijediti pristup koji se temelji na procjeni rizika i posebno temeljito provjeravati zahtjeve za potvrde za trgovinu unutar EU-a.
Prije izdavanja potvrde o trgovini unutar EU-a prema članku 66.
Uredbe Komisije (EZ) br. 865/2006 živi primjerci moraju se pojedinačno označiti.
Preporučuje se da primarna tehnika označivanja živih tigrova bude mikročip.
Države članice trebale bi razmotriti kombinaciju dviju različitih tehnika identifikacije ili označivanja, uključujući, prema potrebi, individualno profiliranje DNK-a.
U potvrdi bi živi primjerak i/ili relevantne dijelove i derivate trebalo opisati dovoljno detaljno da se ona može iskoristiti samo za taj određeni primjerak, a ne za prijevare s drugim primjercima.
Potvrde za trgovinu unutar EU-a trebalo bi izdavati samo za po jednu određenu transakciju kako bi potvrda vrijedila samo za imatelja navedenog u polju 1 potvrde.
Ta se preporuka temelji na članku 11. stavku 3. drugom podstavku Uredbe (EZ) br. 865/2006, prema kojem države članice smiju „izdati potvrdu samo za određenu transakciju u slučajevima kad se smatra da postoje drugi faktori[, kako je opisano pod točkom a) 1. odjeljka ovog dokumenta,] vezani uz očuvanje vrste koji se kose s izdavanjem potvrde za određenu vrstu.”
c) Dodatne preporuke koje države članice trebaju uzeti u obzir Preporučuje se da upravna tijela za CITES u državama članicama vode evidenciju broja tigrova koji se drže u zatočeništvu u svim objektima u zemlji, uključujući ovlaštene zoološke ustanove, utočišta / centre za spašavanje, cirkuse i putujuće izložbe te, prema potrebi, druge privatne objekte.
Od svih objekata trebalo bi tražiti da prijavljuju svaku promjenu svojeg inventara kako bi nadležna tijela imala ažurirane informacije.
Kako bi provele tu mjeru, države članice EU-a trebale bi redovito voditi inventare svih objekata u zemlji u kojima se drže tigrovi te s relevantnim organizacijama, kao što je Europsko udruženje zooloških vrtova i akvarija, tražiti najbolje načine za izradu takvih inventara.
Upravna tijela trebala bi te podatke stavljati na raspolaganje svim relevantnim tijelima.